|  |
| --- |
|  **Projektas** |
| Pagėgių savivaldybės taryba**sprendimas****DĖL LEIDIMO VACLOVUI NAVICKUI, PAGĖGIŲ ALGIMANTO MACKAUS GIMNAZIJOS DIREKTORIUI, DIRBTI PAPILDOMĄ DARBĄ**  |
| 2019 m. rugpjūčio 12 d. Nr.T1-148Pagėgiai |
| ` |
|  |

Vadovaudamasi Lietuvos Respublikos darbo kodekso 35 straipsniu, 114 straipsnio 2 punktu, Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos Valstybės ir savivaldybių įstaigų darbuotojų darbo apmokėjimo įstatymo 8 straipsnio 1 dalimi ir atsižvelgdama į Vaclovo Navicko, Pagėgių Algimanto Mackaus gimnazijos direktoriaus, 2019 m. rugpjūčio 12 d. prašymą, Pagėgių savivaldybės taryba n u s p r e n d ž i a:

1. Leisti Vaclovui Navickui, Pagėgių Algimanto Mackaus gimnazijos direktoriui, nuo 2019 m. rugsėjo 1 d. iki 2020 m. rugpjūčio 31 d. papildomai dirbti mokytoju 0,23 etato Pagėgių Algimanto Mackaus gimnazijoje.
2. Taikyti Vaclovui Navickui, Pagėgių Algimanto Mackaus gimnazijos direktoriui, 8 pareiginės algos pastoviosios dalies koeficientą už papildomai atliekamą mokytojo darbą.
3. Pavesti Pagėgių savivaldybės merui:
	1. atlikti darbo sutarties, sudarytos su Vaclovu Navicku, Pagėgių Algimanto Mackaus gimnazijos direktoriumi, pakeitimo įrašus;
	2. patvirtinti Vaclovo Navicko, Pagėgių Algimanto Mackaus gimnazijos direktoriaus, darbo grafiką.

 4. Sprendimą paskelbti Pagėgių savivaldybės interneto svetainėje www.pagegiai.lt.

 Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui (H.Manto g. 37, 92236 Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo dienos.

SUDERINTA:

Administracijos direktorė Jūratė Mažutienė

Dokumentų valdymo ir teisės skyriaus

vyresnioji specialistė Ingrida Zavistauskaitė

Civilinės metrikacijos ir viešosios tvarkos skyriaus

vyriausioji specialistė − kalbos ir archyvo tvarkytoja Laimutė Mickevičienė

Parengė Virginija Sirvidienė,

Švietimo, kultūros ir sporto skyriaus vedėja

 Pagėgių savivaldybės tarybos

 veiklos reglamento

 2 priedas

**PAGĖGIŲ SAVIVALDYBĖS TARYBOS SPRENDIMO PROJEKTO**

**„DĖL LEIDIMO VACLOVUI NAVICKUI, PAGĖGIŲ ALGIMANTO MACKAUS GIMNAZIJOS DIREKTORIUI, DIRBTI PAPILDOMĄ DARBĄ“**

**AIŠKINAMASIS RAŠTAS**

2019-08-12

1. ***Parengto projekto tikslai ir uždaviniai***

Leisti Vaclovui Navickui, Pagėgių Algimanto Mackaus gimnazijos direktoriui, papildomai dirbti mokytoju 0,23 etato toje pačioje įstaigoje. Mokykloje dirba keturi mokytojai lituanistai, jie visi turi pilną krūvį (etatą).

1. ***Kaip šiuo metu yra sureguliuoti projekte aptarti klausimai***

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos darbo kodekso 35 straipsniu, 114 straipsnio 2 dalimi Lietuvos Respublikos Valstybės ir savivaldybių įstaigų darbuotojų darbo apmokėjimo įstatymo 8 straipsnio 1 dalimi.

1. ***Kokių teigiamų rezultatų laukiama***

Leisti Vaclovui Navickui, Pagėgių Algimanto Mackaus gimnazijos direktoriui, iki 2020 m. rugpjūčio 31 d. papildomai dirbti mokytoju Pagėgių Algimanto Mackaus gimnazijoje.

1. ***Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.***

Neigiamų pasekmių nenumatyta.

1. ***Kokius galiojančius aktus (tarybos, mero, Savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.***

 Nereikės keisti ar naikinti kitų galiojančių aktų, priėmus sprendimą pagal teikiamą projektą.

1. ***Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti.***

Nereikės priimti kito spendimo priimtam sprendimui.

1. ***Ar reikalinga atlikti sprendimo projekto antikorupcinį vertinimą***

Šis sprendimas antikorupciniu požiūriu vertinamas.

1. ***Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***
2. Už sprendimo vykdymo priežiūrą atsakingas Buhalterinės apskaitos skyrius. Lėšos numatytos savivaldybės biudžete.
3. ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.***

Neigiamų specialistų vertinimų ir išvadų negauta.

1. ***Projekto rengėjas ar rengėjų grupė.***

Švietimo, kultūros ir sporto skyriaus vedėja Virginija Sirvidienė, tel. 57 367, el.p. v.sirvidienė@pagegiai.lt.

1. ***Kiti, rengėjo nuomone, reikalingi pagrindimai ir paaiškinimai.***

Nėra kitų rengėjo pagrindimų ir paaiškinimų.

Švietimo, kultūros ir sporto skyriaus vedėja Virginija Sirvidienė

